|  |  |  |
| --- | --- | --- |
| Rīgā | Nr.  | 2019. gada ... |

**. §**

**Noteikumu projekts "Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā""**

**TA-…**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Finanšu ministrijai sadarbībā ar Centrālo finanšu un līgumu aģentūru kā Kohēzijas politikas fondu vadības informācijas sistēmas 2014.-2020. gadam (turpmāk - KP VIS) pārzini līdz 2019. gada 31. martam izvērtēt nepieciešamos uzlabojumus, lai tiešsaistē vai, izmantojot Valsts informācijas sistēmu savietotāju (turpmāk - VISS) nodrošinātu pārskata par projekta dalībniekiem datu, kas nepieciešami Eiropas Savienības struktūrfondu un Kohēzijas fonda ietvaros īstenoto projektu pārbaudei, revīzijai, uzraudzībai, izvērtēšanai, finanšu pārvaldībai un ziņošanai Eiropas Komisijai (turpmāk – dati) iegūšanu no citām atbildīgo institūciju valsts informācijas sistēmāmun Centrālajai finanšu un līgumu aģentūrai divu nedēļu laikā informēt valsts informācijas sistēmu pārziņus par izvērtējuma rezultātiem un priekšlikumu sadarbības modelim.

3. Pēc šī protokollēmuma 2. punktā minētās informācijas saņemšanas nozaru ministrijām nodrošināt, ka to padotībā esošās atbildīgās institūcijas jeb valsts informācijas sistēmu pārziņi sadarbībā ar Valsts reģionālās attīstības aģentūru līdz 2019. gada 31. decembrim nodrošina darboties spējīgus integrācijas servisus automātiskai datu iegūšanai KP VIS un nodrošina šo servisu izstrādi un aprakstus atbilstoši VISS portālā viss.gov.lv. pieejamajai informācijai un dokumentācijai attiecībā uz integrācijas servisu izstrādi un to izmitināšanu VISS infrastruktūrā. Gadījumā, ja tiek konstatēts, ka valsts informācijas sistēmas pārziņa rīcībā ir cits, jau izstrādāts tehniskais risinājums, kas spēj nodrošināt (vai tā pielāgošana neprasa būtiskus ieguldījumus) datu automātisku nodošanu KP VIS, pieļaujama atkāpe par servisa integrāciju VISS infrastruktūrā. Lai risinājumu integrētu KP VIS, attiecīgās sistēmas pārzinis nodrošina tehniskā risinājuma Programmatūras projektējuma aprakstu un citas nepieciešamās informācijas izstrādi.

4. Pēc šī protokollēmuma 3. punktā minētā uzdevuma veikšanas Finanšu ministrijai sadarbībā ar Centrālo finanšu un līgumu aģentūrusešumēnešu laikā nodrošināt attiecīgo tehnisko risinājumu iestrādi KP VIS.

5. Pēc šī protokollēmuma 4. punktā minētā uzdevuma veikšanas Centrālā finanšu un līgumu aģentūra kā Eiropas Savienības struktūrfondu un Kohēzijas fonda sadarbības iestāde līguma vai vienošanās par projekta īstenošanu noteiktajā kārtībā informē finansējuma saņēmēju par datiem, kurus sadarbības iestāde iegūst automātiski no citām valsts informācijas sistēmām un kuri finansējuma saņēmējam turpmāk nav jāiesniedz.

6. Pēc šī protokollēmuma 4. punktā minētā uzdevuma veikšanas, Finanšu ministrijai divu mēnešu laikā izstrādāt grozījumus Ministru kabineta 2015. gada 10. februāra noteikumu Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" 5. pielikumā, norādot tos datus, kurus sadarbības iestāde iegūst automātiski no citām valsts informācijas sistēmām un kuri finansējuma saņēmējam turpmāk nav jāiesniedz.

Ministru prezidents A. K. Kariņs

Valsts kancelejas direktors J. Citskovskis